[{"text_idx": "#000000", "text": "Blogi Saaremaa keskpaiga jahimeeste tegemistest"}, {"text_idx": "#000001", "text": "Pu\u0308hapa\u0308eva lo\u0303unast alates oli meil kavas la\u0308bi viia ruutloendus. Ilm ja olud olid ootamatult soodsas seisus ja seda ei vo\u0303inud kasutamata ja\u0308tta. Meie arutelu kuulasid pealt ku\u0308lalisjahimehed ja nii tekkis arvamus, et kuna inimesed on juba u\u0308le mere tulnud, siis miks mitte panna nad o\u0308o\u0308bima ja teha koos veel u\u0308ks pisku hommikune jaht. Va\u0308ike, kiire ja saagiga, nii see la\u0308ks."}, {"text_idx": "#000002", "text": "Raske to\u0308o\u0308 tegija peab laskma enda kehal ja vaimul mo\u0303nusas hotellis korralikult va\u0308lja puhata, siis tuleb saak kohe kindlasti."}, {"text_idx": "#000004", "text": "Pa\u0308ev andis taas saagi. Jahimaja jahekambisse viidi hirvepull ja kolm metssiga. Eks ta nu\u0308u\u0308d hirvede osas va\u0308heke raskem ole, sest ku\u0308ttimise juures tuleb enne selgeks teha, kas on sarvik vo\u0303i mitte. Lihtsalt hirve paugutada enam ei tohi. Aga esimene aju to\u0303i hirvepulli ja seapoisi. Teine veel kaks seapo\u0303ssat ja kolmas ta\u0308itis a\u0308ra selle traditsiooni, mis meil tavaliselt esimesega on. Ehk siis tu\u0308hi aju oli."}, {"text_idx": "#000005", "text": "Peep Kuus to\u0303estas ja\u0308rjekordselt, et mehel on jahio\u0303nnega asjad kombes. Medalit ei tule, ent trofee on korralik ja va\u0308a\u0308rib seinalepanekut."}, {"text_idx": "#000006", "text": "Edasi ka\u0308ib jaht ainult hirvepullidele."}, {"text_idx": "#000007", "text": "Pu\u0308hapa\u0308evane jaht ja\u0308i saagita. Hommikul oli kogunemisel 10 inimest ja 2 koera. Kui juba saagita, siis on keegi su\u0308u\u0308di ja selle koorma vo\u0303ttis oma peale Toivo. Noh, et ei lasknud."}, {"text_idx": "#000008", "text": "Pullijahtidel ollakse seda meelt, et ainult u\u0308ht liiki sarvedega pulli me ei lase. U\u0308leja\u0308a\u0308nu on su\u0308dametunnistuse ku\u0308simus. Et asi ta\u0308iesti selge oleks, paneme siia teemakohase pildi va\u0308lja. Selline siis na\u0308eb va\u0308lja piiksarv hargiga, mida me rohkem ei ku\u0308ti."}, {"text_idx": "#000009", "text": "Ta\u0308na sai ikka saaki tehtud ka! Langesid kaks hirve ja pa\u0308ris piraks metskult. Aga nu\u0308u\u0308d ko\u0303igest ja\u0308rgemo\u0308o\u0308da."}, {"text_idx": "#000010", "text": "Riimo Mesila tegi esimese aju saagi. Ei juhtu just tihti, et korraga leiab sama heitsarve paari. Aga nii need tulevased jahimehed meil kasvavadki! Isaga koos metsa ja kogemus tuleb!"}, {"text_idx": "#000012", "text": "Eelmise pu\u0308hapa\u0308eva jahi lo\u0303pp to\u0303i a\u0308ra peaauhinna. Kristel saab selle pa\u0308eva oma jahiajalukku a\u0308ra ma\u0308rkida. Innustagu see ko\u0303iki meid tulema va\u0308lja ka neil viimastel u\u0308hisjahipa\u0308evadel, mis ja\u0308a\u0308nud on. Kindel mis kindel, et ega see viimane metsade valitseja polnud. Mo\u0303ni on veel."}, {"text_idx": "#000014", "text": "Isegi pu\u0308hapa\u0308evast jahti ei tasu alahinnata"}, {"text_idx": "#000015", "text": "Siiamaani ka\u0308is meil jaht laupa\u0308eviti, sest kes see viitsib ikka kahte pa\u0308eva ja\u0308rjest metsas tammuda. Aga vo\u0303ta na\u0308pust, polnud see pu\u0308hapa\u0308ev viletsam midagi. Saime koju isegi pa\u0308evavalges veel ja saaki - oioi!"}, {"text_idx": "#000017", "text": "Aga pa\u0308eva viimane saak oli ikka nii vo\u0303imas, et me alustame sellest. Esimene aju oli pa\u0308ris saagirikas, sealt langesid ko\u0303ik metssead ja 3 hirve. Teine ja\u0308ttis seekord to\u0303epoolest tu\u0308hjad pihud ja nii pidi mo\u0303tlema, mida siis edasi."}, {"text_idx": "#000018", "text": "Ju\u0308rgen uuris oma luureandmeid ja leidis, et just a\u0308saja on Karida ku\u0308la taha metsa la\u0308inud paar uhket pulli."}, {"text_idx": "#000019", "text": "Tiit saab pihta alati. Pidev trenn, hea silmana\u0308gemine ja kindel ka\u0308si na\u0308itavd klassi."}, {"text_idx": "#000020", "text": "Selline me jahina\u0308dalavahetus siis sai. Kokku 24 ulukit ehk 17 hirve ja 7 metssiga. Kuna hooaeg na\u0308itab ja\u0308rjest enam lo\u0303ppemise ma\u0308rke, siis anname siinkohal teada, et ku\u0308titud on 139 hirve, 8 po\u0303tra, 100 metssiga ja 83 metskitse-sokku. Aga veel on veidi aega, seega anname pihta!"}, {"text_idx": "#000021", "text": "Selle loo lo\u0303petuseks paneme pildi u\u0308hes o\u0303nnelikust jahiku\u0308lalisest. Hirvepuuduses mandrimeestele algatuseks va\u0308ga hea. Imre on rahul, sest oma tabatud hirvetrofee on majas olemas. Ku\u0308ll edaspidi jo\u0303uab tulla ka sellise ja\u0308rele nagu meie ta\u0308nase loo hulgast leiab."}]